VM i ishockey 2013 (kvinder)

Verdensmesterskabet i ishockey for kvinder 2013 er det 16. VM i ishockey for kvinder og mesterskabet, som bliver arrangeret af International Ice Hockey Federation, har deltagelse 35 hold og bliver afviklet i seks niveauopdelte turneringer. Det egentlige verdensmesterskab (tidligere kaldt "A-VM") bliver spillet i Ottawa, Canada i perioden 2. – 9. april 2013 med deltagelse af otte hold.

De lavere rangerende VM-turneringer bliver spillet på forskellige terminer i løbet af foråret 2013:
1. division, gruppe A (6 hold) i Stavanger, Norge i perioden 7. – 13. april 2013.
1. division, gruppe B (6 hold) i Strasbourg, Frankrig i perioden 7. – 13. april 2013.
2. division, gruppe A (6 hold) i Auckland, New Zealand i perioden 8. – 14. april 2013.
2. division, gruppe B (6 hold) i Puigcerdà, Spanien i perioden 1. – 7. april 2013.
Kvalifikation til 2. division, gruppe B (3 hold) i Izmir, Tyrkiet i perioden 7. - 9. december 2012.

VM 

Otte hold spillede om verdensmesterskabet (tidligere kaldt A-VM) den 2. – 9. april 2013 i Ottawa, Canada. Turneringens deltagere var de syv bedst placerede hold ved VM i 2012 samt vinderen af VM i 1. division gruppe A i 2012.

Kampene blev afviklet i to arenaer:
 Scotiabank Place
 Nepean Sportsplex

Indledende runde 

De otte hold spillede først en indledende runde i to grupper med fire hold. I gruppe A spillede de fire højst rangerede hold, og fra denne gruppe gik de to bedst placerede hold direkte videre til semifinalerne, mens de to andre hold gik videre til kvartfinalerne. I gruppe B spillede holdene rangeret som nr. 5-8 om de to sidste pladser i kvartfinalerne. Holdene, der sluttede som nr. 3 og 4 i gruppe B, gik videre til nedrykningskampene, hvor de to hold spillede bedst af tre kampe om at undgå nedrykning til 1. division gruppe A i 2014.

Gruppe A 

Kampene i gruppe A blev spillet i Scotiabank Place.

Gruppe B 

Kampene i gruppe B blev spillet i Nepean Sportsplex.

Nedrykningskampe 

De to hold, der sluttede som nr. 3 og 4 i gruppe B spillede bedst af tre kampe om at undgå nedrykning til 1. division gruppe A. Nedrykningskampene blev spillet i Nepean Sportsplex og serien blev vundet af Sverige, som vandt de to første kampe, og dermed blev den tredje kamp overflødig. Det betød, at Tjekkiet rykkede ned i 1. division gruppe A i 2014.

Finalekampe 

Finalekampene havde deltagelse af de fire hold fra gruppe A og de to bedste hold fra gruppe B. Holdene fra gruppe B og nr. 3 og 4 fra gruppe A begyndte slutspillet i kvartfinalerne, mens nr. 1 og 2 fra gruppe A først indtrådte i semifinalerne. Alle kampene i slutspillet blev spillet i Scotiabank Place.

Medaljevindere

Priser 

Bedste spiller på hver position, valgt af turneringsledelsen.

All star-hold, valgt af medierne.

1. division 

1. division bestod af to grupper, der hver især var hhv. andet og tredje niveau i VM-hierarkiet.

Gruppe A 

1. divsion gruppe A var andet niveau af VM-hierarkiet. Turneringen havde deltagelse af seks hold, der spillede en enkeltturnering alle-mod-alle, og den blev afviklet i DNB Arena i Stavanger, Norge i perioden 7. – 13. april 2013.

Turneringen blev vundet af Japan, men eftersom der ikke blev spillet "A-VM" i 2014, betød sejren ikke automatisk oprykning til A-gruppen. Efterfølgende endte Japan på sidstepladsen ved den olympiske ishockeyturnering i Sotji i 2014, og dermed blev holdet nødt til at spille kvalifikationskampe mod vinderen af 1. division gruppe A i 2014 om en plads i A-gruppen ved VM i 2015.

Holdet, der sluttede på sjettepladsen, Letland, rykkede et niveau ned, dvs. til 1. division gruppe B.

Gruppe B 

1. division gruppe B var tredje niveau i VM-hierarkiet. Turneringen havde deltagelse af seks hold, der spillede en enkeltturnering alle-mod-alle. Vinderen af turneringen, Frankrig, rykkede et niveau op, dvs. til 1. division gruppe A, i 2014, mens holdet, der sluttede på sjettepladsen, Storbritannien, rykkede et niveau ned, dvs. til 2. division gruppe A.

Turneringen blev spillet i Patinoire Iceberg i Strasbourg, Frankrig i perioden 7. – 13. april 2013.

2. division

Gruppe A 

2. division gruppe A var fjerde niveau i VM-hierarkiet. Turneringen havde deltagelse af seks hold, der spillede en enkeltturnering alle-mod-alle. Vinderen af turneringen, Ungarn, rykkede et niveau op, dvs. til 1. division gruppe B, i 2014, mens holdet, der sluttede på sjettepladsen, Slovenien, rykkede et niveau ned, dvs. til 2. division gruppe B.

Turneringen blev spillet i Botany i Auckland, New Zealand i perioden 8. – 14. april 2013.

Gruppe B 

2. division gruppe B var femte niveau i VM-hierarkiet. Turneringen havde deltagelse af seks hold, der spiller en enkeltturnering alle-mod-alle. Vinderen af turneringen, Sydkorea, rykkede et niveau op, dvs. til 2. division gruppe A, i 2014. Turneringen blev spillet i Polisportiu i Puigcerdà, Spanien i perioden 1. – 7. april 2013.

Kvalifikation til 2. division gruppe B 

I kvalifikationen til 2. division gruppe B spillede tre hold en enkeltturneringen alle-mod-alle. Vinderen af turneringen, Tyrkiet, kvalificerede sig til 2. division gruppe B i 2014. Turneringen blev spillet i Arena Izmir i Izmir, Tyrkiet i perioden 7. – 9. december 2012.

Kilder / eksterne henvisninger 
 International Ice Hockey Federation 
 2013 IIHF ICE HOCKEY WOMEN'S WORLD CHAMPIONSHIP

Noter 

Ishockey i 2013
2013 (kvinder)
Ishockey for kvinder